**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL** **LEIDIMO ATLIKTI NEGYVENAMŲJŲ PATALPŲ (AKTŲ SALĖS IR SANDĖLIO) K. DONELAIČIO G. 5, KLAIPĖDOJE, REKONSTRUKCIJĄ“ PROJEKTO**

**1. Sprendimo projekto esmė, tikslai ir uždaviniai.**

Šiuo sprendimu Klaipėdos miesto savivaldybės taryba (toliau – Taryba) leidžia UAB „Affidea Lietuva“ (toliau – Nuomininkas) savo lėšomis, nustatyta tvarka parengus ir suderinus negyvenamųjų patalpų (aktų salės ir sandėlio) K. Donelaičio g. 5, Klaipėda, rekonstravimo projektą, atlikti pagal nuomos sutartį naudojamo turto – negyvenamųjų patalpų (aktų salės ir sandėlio) K. Donelaičio g. 5, Klaipėda (pastato-sandėlio unikalus Nr. 2193-8001-8029, žymėjimas plane – 2F1p, bendras plotas – 185,91 kv. m, iš kurio pagal nuomos sutartį perduotas plotas – 44 kv. m ir pastato- Aktų salės unikalus Nr. 2193-8001-8036, pažymėjimas plane – 4C1p, bendras plotas – 164,66 kv. m, iš kurio pagal nuomos sutartį perduotas plotas – 97,74 kv. m), rekonstrukciją (vykdant rekonstrukcijos darbų užsakovo funkcijas), numatant nurodytose patalpose įrengti medicininės paskirties kabinetą (magnetinio rezonanso patalpas).

**2. Projekto rengimo priežastys ir kuo remiantis parengtas sprendimo projektas.**

Pagal Klaipėdos miesto savivaldybės materialioji turto nuomos tvarkos aprašo, patvirtinto Klaipėdos miesto savivaldybės tarybos 2011 m. gruodžio 22 d. sprendimu Nr. T2-401 15.3 papunkčiu, nuomininkas negali be Tarybos leidimo atlikti rekonstravimo darbus, kapitalinį remontą, patalpų perplanavimą, paskirties keitimą. Todėl Nuomininkas pateikė Klaipėdos miesto savivaldybės administracijai prašymą leisti atlikti rekonstrukciją pagal nuomos sutartį naudojamame Klaipėdos miesto savivaldybei nuosavybės teise priklausančiose negyvenamosiose patalpose (aktų salėje ir sandėlyje) K. Donelaičio g. 5, Klaipėda, numatant įrengti patalpas magnetinio rezonanso tyrimams atlikti.

**3. Kokių rezultatų laukiama.**

Nuomininkas savo lėšomis galės atlikti negyvenamųjų patalpų (aktų salės ir sandėlio) K. Donelaičio g. 5, Klaipėda, rekonstravimo projektą, atlikti pagal nuomos sutartį naudojamo turto – negyvenamųjų patalpų (aktų salės ir sandėlio) K. Donelaičio g. 5, Klaipėda (pastato-sandėlio unikalus Nr. 2193-8001-8029, žymėjimas plane – 2F1p, bendras plotas – 185,91 kv. m, iš kurio pagal nuomos sutartį perduotas plotas – 44 kv. m ir pastato- Aktų salės unikalus Nr. 2193-8001-8036, pažymėjimas plane – 4C1p, bendras plotas – 164,66 kv. m, iš kurio pagal nuomos sutartį perduotas plotas – 97,74 kv. m), rekonstrukciją (vykdant rekonstrukcijos darbų užsakovo funkcijas), įrengti nurodytose patalpose medicininės paskirties kabinetą ir atlikti pacientams magnetinio rezonanso tyrimus.

Nuomininkas planuoja rekonstruoti salės pastatą, pastatant papildomą aukštą. Rekonstruojant išlieka ankstesnis užstatymo plotas.

**4. Sprendimo projekto rengimo metu gauti specialistų vertinimai.**

Nuomininkas kreipėsi į Kultūros paveldo departamentą su prašymu įvertinti šį rekonstrukcijos projektą paveldosaugos požiūriu ir gavo patvirtinimą, kad nustatytoms vertingosioms paveldosaugos statinių savybėms įtakos neturės.

 **5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nuomininkas darbus atliks savo lėšomis.

**7. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma. Teigiamos pasekmės – Klaipėdos miesto savivaldybės tarybai priėmus šį sprendimą bus suteiktos sąlygos pastato renovacijai ir magnetinio rezonanso tyrimų atlikimui.

Teikiame svarstyti šį sprendimo projektą.

PRIDEDAMA:

1. Nekilnojamojo turto registro centrinio duomenų banko išrašas, 4 lapai;

2. 2017 m. gegužės 12 d. Savivaldybės materialiojo turto nuomos sutartis J9-1151, 4 lapų;

3. Statinio projektinis pasiūlymas, 8 lapai.

Turto skyriaus vedėjas Edvardas Simokaitis